Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τροποποίηση του κανονισμού (ΕΚ) αριθ. 2398/97 περί επιβολής οριστικού δασμού αντιντάμπινγκ στις εισαγωγές βαμβακερών πανικών κρεβατιού καταγωγής Αιγύπτου, Ινδίας και Πακιστάν

ΑΙΤΙΟΛΟΓΙΚΗ ΕΚΘΕΣΗ

1. Με τον κανονισμό (ΕΚ) αριθ. 2398/97 το Συμβούλιο επέβαλε οριστικό δασμό αντιντάμπινγκ στις εισαγωγές βαμβακερών πανικών κρεβατιού καταγωγής Αιγύπτου, Ινδίας και Πακιστάν. Η έρευνα, η οποία κατέληξε στην επιβολή του προαναφερόμενου δασμού, χρησιμοποίησε την πρακτική της δειγματοληψίας, σύμφωνα με το άρθρο 17 του κανονισμού (ΕΚ) αριθ. 384/96 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, ο οποίος στο εξής θα καλείται ο βασικός κανονισμός.

2. Το άρθρο 11 παράγραφος 4 του βασικού κανονισμού προβλέπει ότι όταν έχει χρησιμοποιηθεί η δειγματοληψία σε μία έρευνα, δεν μπορεί να κινηθεί διαδικασία επανεξέτασης για νεοεμφανιζόμενο εξαγωγέα. Ωστόσο, για να εξασφαλιστεί η ίση μεταχείριση μεταξύ ενός πραγματικά νέου εξαγωγέα παραγωγού και των εταιρειών που συνεργάστηκαν και δεν έχουν συμπεριληφθεί στη δειγματοληψία που έχει χρησιμοποιηθεί στην προαναφερόμενη έρευνα, το άρθρο 3 του κανονισμού (ΕΚ) αριθ. 2398/97 καθόρισε ότι, στην περίπτωση που ένας νέος παραγωγός εξαγωγέας παρέχει επαρκή αποδεικτικά στοιχεία στην Επιτροπή σχετικά με το ότι πληρεί τρεις βασικές προϋποθέσεις (δηλ. ότι δεν έχει πραγματοποιήσει εξαγωγές κατά την περίοδο της έρευνας, ότι δεν έχει σχέσεις με τους παραγωγούς εξαγωγείς που υπόκεινται στα μέτρα και ότι δεν υπάρχουν πραγματικές εξαγωγές ή συμβατικές υποχρεώσεις για εξαγωγές μετά την περίοδο της έρευνας), τότε το Συμβούλιο μπορεί να προβλέψει γι’αυτούς τους νέους παραγωγούς εξαγωγείς το μέσο σταθμισμένο δασμό που εφαρμόζεται στις εταιρείες που συνεργάστηκαν και που δεν έχουν συμπεριληφθεί στη δειγματοληψία. Αυτό μπορεί να γίνει με τροποποίηση του άρθρου 1 παράγραφος 3 του κανονισμού (ΕΚ) αριθ. 2398/97 με την προσθήκη των νέων παραγωγών εξαγωγέων στον κατάλογο του παραρτήματος Ι αυτού του κανονισμού.

3. Η Επιτροπή έλαβε πολλές αιτήσεις από την Ινδία για μεταχείριση νέου εξαγωγέα παραγωγού. Η εξέταση αυτών των αιτήσεων μαζί με τα πρόσθετα αποδεικτικά στοιχεία που υποβλήθηκαν, όπου κρίθηκε αναγκαίο, από τις αιτούσες εταιρείες, έδειξε ότι επτά από αυτούς τους παραγωγούς πληρούσαν τις απαραίτητες προϋποθέσεις.

4. Η Επιτροπή προτείνει συνεπώς στο Συμβούλιο να εγκρίνει την επισυναπτόμενη πρόταση κανονισμού που τροποποιεί το άρθρο 1 παράγραφος 3 του κανονισμού (ΕΚ) αριθ. 2398/97 προσθέτοντας αυτούς τους επτά νέους παραγωγούς εξαγωγείς στον κατάλογο του παραρτήματος Ι αυτού του κανονισμού.

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τροποποίηση του κανονισμού (ΕΚ) αριθ. 2398/97 περί επιβολής οριστικού δασμού αντιντάμπινγκ στις εισαγωγές βαμβακερών πανικών κρεβατιού καταγωγής Αιγύπτου, Ινδίας και Πακιστάν

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρπωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1),

(1) ΕΕ L 56, 6.3.1996, σελ. 1, όπως τροποποιήθηκε τελευταία από τον κανονισμό (ΕΚ) αριθ. 905/98 (ΕΕ L 128, 30.4.1998, σ. 18).

το άρθρο 3 του κανονισμού (ΕΚ) αριθ. 2398/97 του Συμβουλίου της 28ης Νοεμβρίου 1997 για την επιβολή οριστικού δασμού αντιντάμπινγκ στις εισαγωγές βαμβακερών πανικών κρεβατιού καταγωγής Αιγύπτου, Ινδίας και Πακιστάν (2),

(2) ΕΕ L 332, 4.12.1997, σελ.1

την πρόταση που υπέβαλε η Επιτροπή μετά από διαβουλεύσεις με τη συμβουλευτική επιτροπή,

Εκτιμώντας ότι:

A. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Με τον κανονισμό (ΕΚ) αριθ. 2398/97 το Συμβούλιο επέβαλε οριστικό δασμό αντιντάμπινγκ στις εισαγωγές στην Κοινότητα βαμβακερών πανικών κρεβατιού που υπάγονται στους κωδικούς ΣΟ ex 6302 21 00, ex 6302 22 90, ex 6302 31 10, ex 6302 31 90 και ex 6302 32 90 καταγωγής μεταξύ άλλων Ινδίας. Εφαρμόστηκε η πρακτική της δειγματοληψίας για τους ινδούς παραγωγούς εξαγωγείς και επιβλήθηκαν ατομικοί δασμοί που κυμαίνονταν μεταξύ 2,6% και 24,7% για τις εταιρείες της δειγματοληψίας, ενώ σε άλλες εταιρείες που συνεργάστηκαν και δεν συμπεριελήφθησαν στη δειγματοληψία, αποδόθηκε μέσος σταθμισμένος δασμός 11,6%. Ένα ποσοστό δασμού 24,7% επιβλήθηκε στις εταιρείες που ούτε εμφανίστηκαν ούτε συνεργάστηκαν κατά τη διάρκεια της έρευνας.

(2) Το άρθρο 3 του κανονισμού (ΕΚ) αριθ. 2398/97 αναφέρει ότι κάθε παραγωγός εξαγωγέας που παρέχει αποδεικτικά στοιχεία σχετικά με το ότι:

- δεν εξήγαγε στην Κοινότητα τα προϊόντα που περιγράφονται στο άρθρο 1 παράγραφος 1 αυτού του κανονισμού κατά την περίοδο της έρευνας (1 Ιουλίου 1995 έως 30 Ιουνίου 1996),

- δεν είναι συνδεδεμένος με κανέναν από τους εξαγωγείς ή παραγωγούς της χώρας εξαγωγής που υπόκεινται στα μέτρα αντιντάμπινγκ που έχουν επιβληθεί με αυτόν τον κανονισμό,

- έχει πραγματοποιήσει εξαγωγές στην Κοινότητα των εν λόγω προϊόντων μετά την περίοδο της έρευνας στην οποία στηρίζονται τα μέτρα, ή ότι έχει ανέκκλητο συμβατική υποχρέωση να εξάγει σημαντικές ποσότητες στην Κοινότητα,

τότε μπορεί να τροποποιηθεί το άρθρο 1 παράγραφος 3 του εν λόγω κανονισμού, καθορίζοντας γι’αυτόν τον παραγωγό εξαγωγέα το ποσοστό του δασμού που εφαρμόζεται για τους παραγωγούς που συνεργάστηκαν και που δεν συμπεριελήφθησαν στη δειγματοληψία, δηλ. 11,6%.

B. ΑΙΤΗΣΕΙΣ ΝΕΩΝ ΠΑΡΑΓΩΓΩΝ ΕΞΑΓΩΓΕΩΝ

(3) Τέσσερις νέοι ινδοί παραγωγοί εξαγωγείς, αφού ζήτησαν να τύχουν της ίδιας μεταχείρισης με τις εταιρείες που συνεργάστηκαν κατά την αρχική έρευνα αλλά δεν συμπεριελήφθησαν στη δειγματοληψία, παρείχαν, κατόπιν αιτήσεως, στοιχεία που αποδείκνυαν ότι πληρούσαν τις προϋποθέσεις που καθορίζονται στο άρθρο 3 του κανονισμού (ΕΚ) αριθ. 2398/97. Τα αποδεικτικά στοιχεία που υποβλήθηκαν από αυτές τις αιτούσες εταιρείες, θεωρούνται επαρκή για να τροποποιηθεί ο κανονισμός με την προσθήκη αυτών των τεσσάρων νέων παραγωγών εξαγωγέων στο παράρτημα Ι αυτού του κανονισμού. Το παράρτημα Ι προσδιορίζει τους ινδούς παραγωγούς εξαγωγείς που υπόκεινται στο μέσο σταθμισμένο ποσοστό του δασμού 11,6%,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

A5Aρθρο 1

Στον κατάλογο των παραγωγών εξαγωγέων της Ινδίας που αναφέρονται στο παράρτημα Ι του κανονισμού (ΕΚ) αριθ. 2398/97, προστίθενται οι ακόλουθες εταιρείες:

- Emm Libas Private Limited, New Delhi,

- Sarna Exports Limited, New Delhi,

- Stitchwell Garments, Ahmedabad,

- Utkarsh Exim Pvt. Ltd. (India), Ahmedabad.

A5Aρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος